stanford-oval/wikipedia huggingface dataset:
ประวัติศาสตร์ไทยหลัง พ.ศ. 2544
การเมือง > การเลือกตั้ง 2566, รัฐบาลเศรษฐา และรัฐบาลแพทองธาร

ในปี พ.ศ. 2566 พรรคก้าวไกลซึ่งสืบทอดจากพรรคอนาคตใหม่ ชนะการเลือกตั้งทั่วไป โดยมีพรรคเพื่อไทยตามมาเป็นอันดับสอง ทำให้พรรคการเมืองที่สนับสนุนประยุทธ์สูญเสียอำนาจ หลังการเลือกตั้งพรรคก้าวไกล เพื่อไทย และอีก 6 พรรค ทำบันทึกความเข้าใจเพื่อสนับสนุนพิธา ลิ้มเจริญรัตน์ หัวหน้าและแคนดิเดตนายกรัฐมนตรีของพรรคก้าวไกล แต่เขาได้คะแนนเสียงไม่เพียงพอที่จะผ่านความเห็นชอบให้ดำรงตำแหน่งดังกล่าวจากที่ประชุมร่วมของรัฐสภาซึ่งรวมถึงสมาชิกวุฒิสภาจากการแต่งตั้งของคณะรัฐประหาร เวลาต่อมาพรรคก้าวไกลมอบสิทธิ์การจัดตั้งรัฐบาลให้พรรคเพื่อไทย และมีการยกเลิกบันทึกความเข้าใจดังกล่าว พรรคเพื่อไทยจับมือกับพรรคการเมืองอีก 10 พรรค ซึ่งรวมถึงพรรคพลังประชารัฐและพรรครวมไทยสร้างชาติ จัดตั้งรัฐบาลที่ไม่มีพรรคก้าวไกล โดยเสนอชื่อเศรษฐา ทวีสิน เป็นนายกรัฐมนตรี ที่ประชุมร่วมของรัฐสภาในวันที่ 22 สิงหาคม พ.ศ. 2566 ให้ความเห็นชอบเขา ในวันเดียวกับที่ทักษิณ ชินวัตร เดินทางกลับประเทศไทย
เดือนมกราคมปีถัดมา ศาลรัฐธรรมนูญวินิจฉัยว่าความพยายามแก้ไขประมวลกฎหมายอาญามาตรา 112 ของพรรคก้าวไกลนั้น เป็นการใช้สิทธิหรือเสรีภาพเพื่อล้มล้างการปกครองระบอบประชาธิปไตยอันมีพระมหากษัตริย์ทรงเป็นประมุข และสั่งการให้พรรคเลิกการกระทำดังกล่าวในทันที ต่อมาคณะกรรมการการเลือกตั้งนำคำวินิจฉัยดังกล่าวประกอบคำร้องเพื่อส่งศาลรัฐธรรมนูญซ้ำ ที่สุดเมื่อวันที่ 7 สิงหาคม ศาลรัฐธรรมนูญมีคำพิพากษาให้ยุบพรรคก้าวไกลและตัดสิทธิ์ทางการเมืองแกนนำพรรครวม 11 คนเป็นเวลา 10 ปี ขณะที่ ส.ส. ที่เหลือของพรรคทั้ง 143 คน ได้ย้ายไปสังกัดพรรคประชาชนในเวลาต่อมา
หนึ่งสัปดาห์หลังพรรคก้าวไกลถูกยุบ ศาลรัฐธรรมนูญมีมติถอดถอนเศรษฐาออกจากตำแหน่งนายกรัฐมนตรี จากกรณีแต่งตั้งพิชิต ชื่นบาน เป็นรัฐมนตรีประจำสำนักนายกรัฐมนตรี ทั้งที่พิชิตเป็นบุคคลที่ขาดคุณสมบัติหรือมีลักษณะต้องห้ามในการดำรงตำแหน่งดังกล่าว วันถัดจากนั้นพรรคเพื่อไทยและพรรคร่วมรัฐบาลเดิมมีมติเสนอแพทองธาร ชินวัตร ธิดาคนเล็กของทักษิณ ให้สภาผู้แทนราษฎรพิจารณาให้ความเห็นชอบแต่งตั้งเป็นนายกรัฐมนตรี ในวันที่ 16 สิงหาคม ที่ประชุมสภาผู้แทนราษฎร]]มีมติเห็นชอบ ส่งผลให้เธอเป็นนายกรัฐมนตรีไทยซึ่งมีอายุน้อยที่สุดในวันดำรงตำแหน่ง
ทักษิณ
สุรยุทธ์
อภิสิทธิ์
ยิ่งลักษณ์
ประยุทธ์
เศรษฐา
แพทองธาร
16
17
18
19
20
2544
2546
2548
2550
2552
2554
2556
2558
2560
2562
2564
2566
2568
ลำดับเหตุการณ์ประวัติศาสตร์การเมืองไทย พ.ศ. 2544–ปัจจุบัน
แถวแรก:  = รัฐประหาร (คลิกเพื่อดูบทความ),  การเลือกตั้งทั่วไป (คลิกเพื่อดูบทความ); แถวสอง: รายชื่อนายกรัฐมนตรี; แถวสาม: รัฐธรรมนูญแห่งราชอาณาจักรไทย (ฉบับที่)
นายกรัฐมนตรีจากรัฐประหาร
พระมหากษัตริย์

ดูเพิ่ม: ความผิดต่อองค์พระมหากษัตริย์ไทย และ ตุลาการภิวัฒน์
นับแต่คริสต์ทศวรรษ 2010 เป็นต้นมา พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระพลานามัยเสื่อมลงอย่างต่อเนื่อง ทรงเข้ารับการถวายรักษาในโรงพยาบาลอยู่หลายครั้ง และแทบไม่ได้ปรากฏพระองค์ต่อสาธารณอีก พระองค์เสด็จสวรรคตเมื่อวันที่ 13 ตุลาคม 2559 ทำให้ประชาชนโศกาอย่างยิ่งและมีการกำหนดไว้ทุกข์ทั่วประเทศหนึ่งปี พระราชโอรส สมเด็จพระบรมโอรสาธิราช เจ้าฟ้ามหาวชิราลงกรณฯ สยามมกุฎราชกุมารสืบราชสมบัติเป็นพระมหากษัตริย์พระองค์ถัดไป โดยทรงชะลอการตอบรับการเสด็จขึ้นครองราชย์จนถึงวันที่ 1 ธันวาคม 2559 (ระหว่างนั้น พลเอก เปรม ติณสูลานนท์ ประธานองคมนตรี เป็นผู้สำเร็จราชการแทนพระองค์) พระราชพิธีถวายพระเพลิงพระบรมศพ มีขึ้นเมื่อวันที่ 26 ตุลาคม 2560 โดยมีผู้เข้าร่วมพิธีวางดอกไม้จันทน์ทั่วประเทศกว่า 19 ล้านคน
ความขัดแย้ง

บทความหลัก: ความไม่สงบในชายแดนภาคใต้ของประเทศไทย
ในสามจังหวัดชายแดนภาคใต้ซึ่งประชากรส่วนใหญ่เป็นมุสลิม ขบวนการแบ่งแยกดินแดนที่มีมานานปะทุขึ้นในปี 2547 ระหว่างทักษิณ ชินวัตรเป็นนายกรัฐมนตรี การรับมือแบบมือหนักของทักษิณยิ่งทำให้มีการยกระดับความรุนแรง นำมาซึ่งการวางระเบิดบ่อยครั้งและการโจมตีกำลังความมั่นคงและพลเรือน ประเมินว่ามีผู้เสียชีวิตเกือบ 7,000 คน รัฐบาลจัดการเจรจาสันติภาพในปี 2556 แต่ไม่ประสบความสำเร็จ แม้ความรุนแรงค่อย ๆ ลดลงหลังสูงสุดในปี 2553 แต่ยังมีการก่อเหตุโจมตีอยู่ประปรายโดยมีสัญญาณความสงบเพียงเล็กน้อย
ประเทศไทยยังมีการก่อเหตุก่อการร้ายอยู่หลายครั้งนอกจากภาคใต้ ที่สำคัญ เช่น เหตุวางระเบิดในกรุงเทพมหานครปี 2558 ซึ่งมีผู้เสียชีวิต 20 คน และได้รับบาดเจ็บกว่า 120 คน เชื่อว่าเป็นฝีมือของนักชาตินิยมอุยกูร์ เพื่อแก้แค้นการส่งผู้ขอลี้ภัยชาวอุยกูร์กลับประเทศจีน แม้ยังไม่มีการชำระสะสางคดีจนได้ข้อยุติ นอกจากนี้ยังมีการก่อเหตุในกรุงเทพมหานครอีกในปี 2549 และ 2555 แต่ไม่มีความเชื่อมโยงกัน ในปี 2546 ประเทศไทยประสบการก่อการร้ายต่อชีวิตและทรัพย์สินจากการจลาจลในพนมเปญ
ความสัมพันธ์ระหว่างประเทศไทยและกัมพูชาเป็นไปอย่างย่ำแย่จนเกิดการใช้กำลังทางทหาร ในวันที่ 3 เมษายน 2552 มีผู้เสียชีวิต 2 ราย
ภัยพิบัติ

ประเทศไทยเห็นภัยพิบัติทางธรรมชาติครั้งเลวร้ายที่สุดในช่วงนี้ แผ่นดินไหวและสึนามิในมหาสมุทรอินเดียปี 2547 ทำให้เกิดผู้เสียชีวิตกว่า 5,000 ราย
อุทกภัยและดินถล่มในภาคใต้ปี 2554 มีผู้เสียชีวิตรวม 53 ราย สร้างความเสียหายมากกว่า 500 ล้านดอลล่าร์สหรัฐ
ในขณะที่ อุทกภัยใหญ่ ปี 2554 ส่งผลให้เกิดความสูญเสียทางเศรษฐกิจประมาณ 1.43 ล้านล้านบาท (46,000 ล้านเหรียญสหรัฐ)
ตั้งแต่ปี พ.ศ. 2563 เกิดการระบาดทั่วของโควิด-19 มีผู้เสียชีวิตอย่างน้อย 32,700 ราย
ผู้สนับสนุนรวมตัวกันทักทายทหารเมื่อรถถังวิ่งเข้ามาในกรุงเทพมหานคร
พธม. ยึดทำเนียบรัฐบาลในเดือนสิงหาคม 2551
การเดินขบวนที่อนุสาวรีย์ประชาธิปไตยในการประท้วงช่วงแรกในเดือนพฤศจิกายน 2556
ประชาชนต่อแถวกันคารวะพระบรมศพ ณ พระบรมมหาราชวังในเดือนมกราคม 2560
มหาอุทกภัยปี 2554 ก่อความเสียหายกว้างขวางต่ออุตสาหกรรมการผลิต
สโมสรฟุตบอลสุรินทร์ โขงชีมูล

| --- | --- |
ชื่อเต็ม: สโมสรฟุตบอลสุรินทร์ โขงชีมูล
ฉายา: ขุนพลช้างไพรทมิฬ
ก่อตั้ง: 2010; 15 ปีที่แล้ว (2010) (ในชื่อโขงชีมูล)   2017; 8 ปีที่แล้ว (2017) (ในชื่อสุรินทร์ ซูก้า โขงชีมูล)  2020; 5 ปีที่แล้ว (2020) (ในชื่อสุรินทร์ โขงชีมูล)
สนาม: สนามกีฬากลาง มหาวิทยาลัยเทคโนโลยีราชมงคลอีสาน วิทยาเขตสุรินทร์
ประธาน: เกษมศักดิ์ แสนโภชน์
ผู้จัดการ: สิทธิชัย ทวีชัย
ผู้ฝึกสอน: ฐปกร ดีมาก
ลีก: ไทยลีก 3
2566–67: ไทยลีก 3 โซนภาคตะวันออกเฉียงเหนือ, อันดับที่ 12
สโมสรฟุตบอลสุรินทร์ โขงชีมูล (อังกฤษ: Surin Khong Chee Mool F.C.) สโมสรฟุตบอลอาชีพของประเทศไทยที่ตั้งอยู่ใน จังหวัดสุรินทร์ และลงแข่งขันในศึก ไทยลีก 3 โซนภาคตะวันออกเฉียงเหนือ
สโมสรก่อตั้งเมื่อ พ.ศ. 2558 ในชื่อ สโมสรฟุตบอลโขงชีมูล (อังกฤษ: Khong Chee Mool F.C.) ต่อมาเมื่อทางสโมสรสามารถคว้าแชมป์ ไทยแลนด์ อเมเจอร์ลีก ฤดูกาล 2560 โซนภาคตะวันออกเฉียงเหนือ  มาได้สำเร็จพร้อมกับได้สิทธิ์เลื่อนชั้นขึ้นมาแข่งใน ไทยลีก 4 ฤดูกาล 2561 โซนภาคตะวันออกเฉียงเหนือ ก็ได้ทำการควบรวมสโมสรเข้ากับอีกหนึ่งสโมสรจากจังหวัดสุรินทร์คือ สโมสรฟุตบอลสุรินทร์ ซูก้า ยูไนเต็ด (อังกฤษ: Surin Sugar United F.C.) ซึ่งก่อตั้งเมื่อ พ.ศ. 2560 พร้อมกับเปลี่ยนชื่อเป็น สุรินทร์ ซูก้า โขงชีมูล (อังกฤษ: Surin Sugar Khong Chee Mool F.C.) ในฤดูกาล 2563 สโมสรได้เปลี่ยนชื่ออีกครั้งเป็น สุรินทร์ โขงชีมูล เนื่องจากบริษัทน้ำตาลสุรินทร์ จำกัด ซึ่งเป็นผู้สนับสนุนเดิมประสบปัญหาทางเศรษฐกิจและขอถอนตัว
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2565–66 | ไทยลีก 3โซนภาคตะวันออกเฉียงเหนือ | 24 | 4 | 4 | 16 | 25 | 48 | 16 | อันดับที่ 12 | รอบ 32 ทีมสุดท้าย | รอบคัดเลือกรอบสอง | – |  เกริกฤทธิ์ รอดเมือง | 6 |
| 2566–67 | ไทยลีก 3โซนภาคตะวันออกเฉียงเหนือ | 24 | 3 | 3 | 18 | 20 | 85 | 12 | อันดับที่ 12 | ไม่ได้เข้าร่วม | รอบคัดเลือกรอบสอง | รอบ 32 ทีมสุดท้าย |  ชยางกูร แก้วประสาร | 4 |
| 2567–68 | ไทยลีก 3โซนภาคตะวันออกเฉียงเหนือ |  |  |  |  |  |  |  |  | รอบ 64 ทีมสุดท้าย | รอบเพลย์ออฟ | รอบลีก |  |  |

| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
สถิติ > สถิติสโมสร

ลงแข่งขันนัดแรก
โขงชีมูล 1–0 สุรินทร์ดรา (3 กันยายน พ.ศ. 2560, ไทยแลนด์ อเมเจอร์ลีก ฤดูกาล 2560, สนามกีฬาทุ่งบูรพา จังหวัดอุบลราชธานี)
ลงแข่งขันในระดับลีกอาชีพนัดแรก
มาแชร์ ชัยภูมิ 1–0 สุรินทร์ ซูก้า โขงชีมูล (10 กุมภาพันธ์ พ.ศ. 2561, ไทยลีก 4)
ลงแข่งขันในลีกคัพนัดแรก
ชัยนาท ยูไนเต็ด 1–3 สุรินทร์ ซูก้า โขงชีมูล (28 กุมภาพันธ์ พ.ศ. 2561 ,สนามกีฬาหนองมะโมง , โตโยต้า ลีกคัพ 2561)
ผลงานดีที่สุดในการแข่งขันลีกคัพ
เข้าถึงรอบเพลย์ออฟ (46 ทีมสุดท้าย) : โตโยต้า ลีกคัพ 2561
ลงแข่งขันในเอฟเอคัพนัดแรก
สุรินทร์ ซูก้า โขงชีมูล 1–3 ชัยนาท ยูไนเต็ด (4 เมษายน พ.ศ. 2561 , สนามกีฬากลาง มทร.อีสาน วิทยาเขตสุรินทร์ , ช้าง เอฟเอคัพ 2561)
ผลงานดีที่สุดในการแข่งขันเอฟเอคัพ
รอบคัดเลือกรอบแรก : ช้าง เอฟเอคัพ 2561
ชนะขาดลอยมากที่สุดเมื่อรวมทุกรายการ
โขงชีมูล 6–0 บีอาร์ยู คูเมือง เคาน์ตี้ (15 ตุลาคม พ.ศ. 2560 ,ไทยแลนด์ อเมเจอร์ลีก ฤดูกาล 2560, ราชประชา สปอร์ต รีสอร์ท จังหวัดนครราชสีมา)
ชนะขาดลอยมากที่สุดเมื่อนับเฉพาะในลีก
สุรินทร์ ซูก้า โขงชีมูล 3–0 อุบล ยูเอ็มที ยูไนเต็ด บี (8 เมษายน พ.ศ. 2561, ไทยลีก 4, สนามกีฬากลาง มทร.อีสาน วิทยาเขตสุรินทร์)
สุรินทร์ ซูก้า โขงชีมูล 4–1 เลย ซิตี้ อาร์แอร์ไลน์ (22 กรกฎาคม พ.ศ. 2561, ไทยลีก 4, สนามกีฬากลาง มทร.อีสาน วิทยาเขตสุรินทร์)
แพ้ขาดลอยมากที่สุด
สุรินทร์ ซูก้า โขงชีมูล 1–5 บุรีรัมย์ ยูไนเต็ด บี (11 มีนาคม พ.ศ. 2561, ไทยลีก 4, สนามกีฬากลาง มทร.อีสาน วิทยาเขตสุรินทร์)
ผู้ชมมากที่สุดในการแข่งขันนัดเหย้า
471 คน : สุรินทร์ ซูก้า โขงชีมูล 1–0 ศรีสะเกษ ยูไนเต็ด (17 กุมภาพันธ์ พ.ศ. 2561 ,ไทยลีก 4, สนามกีฬากลาง มทร.อีสาน วิทยาเขตสุรินทร์)
ผู้ชมน้อยที่สุดในการแข่งขันนัดเหย้า
70 คน : สุรินทร์ ซูก้า โขงชีมูล 3–0 อุบล ยูเอ็มที ยูไนเต็ด บี (8 เมษายน พ.ศ. 2561 ,ไทยลีก 4,สนามกีฬากลาง มทร.อีสาน วิทยาเขตสุรินทร์)
สถิติ > สถิติผู้เล่น

ผู้เล่นที่ยิงประตูให้สโมสรมากที่สุดเมื่อรวมทุกรายการ
วิสิทธิศักดิ์ บุญสวัสดิ์ (2559–ปัจจุบัน): 14 ประตู (ไทยแลนด์ อเมเจอร์ลีก 6 ประตู, ไทยลีก 4 4 ประตู, ไทยลีกคัพ 4 ประตู)
ผู้เล่นคนแรกที่ยิงประตูได้
อรรถพล โสภา (โขงชีมูล 1–0 สุรินทร์ดรา ,3 กันยายน พ.ศ. 2560, ไทยแลนด์ อเมเจอร์ลีก ฤดูกาล 2560, สนามกีฬาทุ่งบูรพา จังหวัดอุบลราชธานี)
ผู้เล่นคนแรกที่ยิงประตูในฟุตบอลลีกอาชีพ
อภิชาติ พลพูน (สุรินทร์ ซูก้า โขงชีมูล 1–0 ศรีสะเกษ ยูไนเต็ด , 17 กุมภาพันธ์ พ.ศ. 2561 ,ไทยลีก 4, สนามกีฬากลาง มทร.อีสาน วิทยาเขตสุรินทร์)
ผู้เล่นที่ยิงประตูมากที่สุดในหนึ่งนัด
วิสิทธิศักดิ์ บุญสวัสดิ์ : 3 ประตู (โขงชีมูล 6–0 บีอาร์ยู คูเมือง เคาน์ตี้ , 15 ตุลาคม พ.ศ. 2560 ,ไทยแลนด์ อเมเจอร์ลีก ฤดูกาล 2560, ราชประชา สปอร์ต รีสอร์ท จังหวัดนครราชสีมา)
แหล่งข้อมูลอื่น

สโมสรฟุตบอลสุรินทร์ โขงชีมูล ที่เฟซบุ๊ก
พระนางอตุลสิริมหาราชเทวี

บทความนี้เกี่ยวกับพระอัครมเหสีของพระบุเรงนอง สำหรับพระอัครเหสีของพระเจ้านรปติที่ 1 แห่งอังวะ ดูที่ พระนางอตุลสิริมหาราชเทวีแห่งอังวะ
พระนางอตุลสิริมหาราชเทวี (พม่า: အတုလသီရိ မဟာရာဇ ဒေဝီ [ʔətṵla̰ θìɹḭ məhà jàza̰ dèwì]; ประมาณ 1518 – 15 มิถุนายน 1568) พระอัครมเหสีองค์แรกใน พระเจ้าบุเรงนอง กษัตริย์องค์ที่ 3 แห่งราชวงศ์ตองอูจาก ค.ศ. 1550 ถึง 1568 โดยพระองค์เป็นเชื้อพระวงศ์ตองอูเพราะเป็นพระราชธิดาของ พระเจ้าเมงจีโย ปฐมกษัตริย์แห่ง ราชวงศ์ตองอู และเป็นพระขนิษฐาใน พระเจ้าตะเบ็งชะเวตี้ กษัตริย์องค์ที่ 2 แห่งราชวงศ์ตองอู
นอกจากนี้พระองค์ยังเป็นพระราชมารดาของ พระเจ้านันทบุเรง กษัตริย์ลำดับที่ 4 แห่งราชวงศ์ตองอู โดยใน ค.ศ. 1534 พระองค์ขณะพระชนมายุเพียง 16 พรรษาได้เข้าพิธีอภิเษกกับพระเจ้าบุเรงนอง
กระทั่ง ค.ศ. 1550 พระเจ้าตะเบ็งชะเวตี้ถูกปลงพระชนม์โดย สมิงสอตุด พระสวามีของพระองค์จึงได้ขึ้นสืบราชบัลลังก์เป็นพระเจ้าบุเรงนองพร้อมกับสถาปนาพระองค์เป็นพระอัครมเหสี
ในวัฒนธรรมร่วมสมัย

พระนางอตุลสิริมหาราชเทวีเป็นตัวละครในละครโทรทัศน์ไทยหลายเรื่อง อาทิเช่น ผู้ชนะสิบทิศ ในชื่อ ตะละแม่จันทรา ในปี พ.ศ. 2501 รับบทโดย ศศิมา สิงห์สิริ , พ.ศ. 2514 รับบทโดย ดาเรศ สาตะจันทร์ , พ.ศ. 2523 รับบทโดย นันทวัน เมฆใหญ่, พ.ศ. 2526 รับบทโดย ดวงใจ หทัยกาญจน์, พ.ศ. 2532-33 รับบทโดย นาถยา แดงบุหงา, พ.ศ. 2556 รับบทโดย ปริศนา กัมพูสิริ และ ละครโทรทัศน์ เรื่อง กษัตริยา ในปี พ.ศ. 2546  ในชื่อ พระนางตะเกงจี รับบทโดย กาญจนา จินดาวัฒน์ และนอกจากนี้พระนางยังปรากฏในฉากภาพยนตร์ตำนานสมเด็จพระนเรศวรมหาราช ในปี พ.ศ. 2550 ในฐานะพระอัครมเหสีที่ประทับข้างพระเจ้าบุเรงนองและปี พ.ศ.2568 ในละครโทรทัศน์ จอมใจอโยธยา รับบทโดย ขวัญฤดี กลมกล่อม ในชื่อว่า พระนางจันทราเทวี
ไชยอมร แก้ววิบูลย์พันธุ์

| ไชยอมร แก้ววิบูลย์พันธุ์ |
| --- | --- |
เกิด: 6 ตุลาคม พ.ศ. 2531 (36 ปี)
อาชีพ: นักร้อง นักแต่งเพลง นักดนตรี โปรดิวเซอร์เพลง นายแบบ นักเคลื่อนไหว
ช่วงปี: 2553–ปัจจุบัน
คู่สมรส:   ไอรดา ศิริวุฒิ (สมรส 2553; หย่า 2557) 
คู่ครอง: เมรี คำภีร์ (2566–2567)

อาชีพทางดนตรี
แนวเพลง: บลูส์ อาร์แอนด์บี โซล ป็อป
เครื่องดนตรี: เสียงร้อง กีตาร์
ค่ายเพลง: ดั๊กบาร์ สนามหลวง ไวท์ มี
อดีตสมาชิก: เดอะบอตทอมบลูส์ ไมตรี
 นักดนตรี
นักดนตรี
ไชยอมร แก้ววิบูลย์พันธุ์ (เกิด 6 ตุลาคม พ.ศ. 2531) หรือชื่อในวงการคือ แอมมี่ เดอะบอตทอมบลูส์ เป็นนักร้อง นักแต่งเพลง นักดนตรี และนักเคลื่อนไหวทางการเมืองชาวไทย เขาเป็นที่รู้จักในฐานะผู้ร่วมก่อตั้ง นักร้องนำ และมือกีตาร์ของวงเดอะบอตทอมบลูส์ ซึ่งมีแนวเพลงผสมผสานระหว่างป๊อป บลูส์ และอะคูสติก เพลงของเขามักจะมีเนื้อหาที่เกี่ยวข้องกับความรัก ความคิดถึง และประเด็นทางสังคม ทำให้เขากลายเป็นบุคคลที่มีชื่อเสียงในวงการดนตรีร่วมสมัยของไทย
นอกจากอาชีพนักดนตรีแล้ว ไชยอมรยังเป็นที่รู้จักในฐานะนักเคลื่อนไหวเพื่อประชาธิปไตยในประเทศไทย เขาเป็นนักวิพากษ์วิจารณ์รัฐบาลและสถาบันพระมหากษัตริย์อย่างตรงไปตรงมา โดยใช้เวทีของตนเองในการเรียกร้องการเปลี่ยนแปลงทางการเมืองและสังคม การเคลื่อนไหวของเขาทำให้ถูกจับกุมและถูกดำเนินคดีในหลายข้อหา รวมทั้งข้อหาความผิดต่อองค์พระมหากษัตริย์ไทย
หนึ่งในเหตุการณ์สำคัญในเส้นทางการเคลื่อนไหวของเขาเกิดขึ้นในระหว่างการประท้วงในทั่วประเทศ พ.ศ. 2564 เมื่อเขาถูกจับกุมในข้อหาวางเพลิงพระบรมฉายาลักษณ์พระบาทสมเด็จพระวชิรเกล้าเจ้าอยู่หัว เหตุการณ์นี้ทำให้เขาเผชิญกับคดีความที่รุนแรงมากขึ้น และทำให้เขากลายเป็นบุคคลที่มีทั้งผู้สนับสนุนและผู้ต่อต้านอย่างรุนแรงในแวดวงการเมืองไทย
บทบาทของไชยอมรในฐานะทั้งศิลปินและนักเคลื่อนไหวทางการเมือง ทำให้เขากลายเป็นบุคคลสำคัญทั้งในทางวัฒนธรรมและการเมืองของไทย ดนตรีของเขายังคงมีอิทธิพลต่อผู้ฟัง ขณะที่จุดยืนทางการเมืองของเขาทำให้เขาเป็นสัญลักษณ์แห่งการต่อต้านของเยาวชนที่ต้องการประชาธิปไตยและการปฏิรูปในประเทศ
ประวัติ

ไชยอมรเข้าเรียนชั้นมัธยมศึกษาที่โรงเรียนกรุงเทพคริสเตียนวิทยาลัย และเข้าเรียนระดับอุดมศึกษาที่ มหาวิทยาลัยอัสสัมชัญ ที่ซึ่งเขาพบสมาชิกวง The Bottom Blues (เดอะ บอททอม บลูส์) คนอื่น
วงดนตรี The Bottom Blues (2553-2556) > อัลบั้มแรก "ถุงเท้าสีขาว ดวงดาว และความฝัน"

ผลงานเปิดตัวของวง The Bottom Blues คือเพลง "1 2 3 4 5 I Love You (วัน ทู ทรี โฟร์ ไฟฟ์ ไอ เลิฟ ยู)" เมื่อปี 2553 ซึ่งก็ได้รับการตอบรับเป็นอย่างดี ขึ้นอันดับ 1 หลายชาร์ตเพลงในเวลาอันรวดเร็ว ตามมาด้วยซิงเกิ้ลเพลง "พระเอก" และเพลง "คนธรรมดา"
วงดนตรี The Bottom Blues (2553-2556) > อัลบั้มที่สอง "เบบี้ บูม"

โดยหลังจากประสบความสำเร็จในอัลบั้มแรก ทางวงก็มีการเปลี่ยนสมาชิก ก่อนออกอัลบั้ม 2 เบบี้ บูม กับค่ายสนามหลวงมิวสิค เขาคิดว่าอัลบั้มที่สอง "เบบี้ บูม" ถือว่าเป็นงานชิ้นโบว์แดงของเขา มีเปิดตัวเพลงพิเศษคือเพลง "ตะวันของหัวใจ"
ทำอัลบั้มเดี่ยว 2556 - ปัจจุบัน

แอมมี่เดินทางหาแรงบันดาลใจอยู่ที่ประเทศสหรัฐอเมริกา และกลับมาเมืองไทยช่วงต้นเดือนพฤษภาคม เพื่อเตรียมตัวให้พร้อมกับการก้าวมาเป็นศิลปินเดี่ยว นอกจากการแต่งเพลงแล้ว เขายังมุ่งที่จะเป็นโปรดิวเซอร์อย่างเต็มรูปแบบด้วย
ทำอัลบั้มเดี่ยว 2556 - ปัจจุบัน > ยูยูยู (2557): เพลงประกอบซีรีส์ Ugly Duckling Series รักนะเป็ดโง่

"ยูยูยู" เป็นซิงเกิลของนักร้อง เอิ๊ต ภัทรวี และ Ammy The Bottom Blues ประพันธ์เนื้อร้อง-แต่งทำนองโดย Ammy The Bottom Blues และเรียบเรียงโดย เพิ่มศักดิ์ พิสิษฐ์สังฆการ ออกจำหน่ายในวันที่ 19 สิงหาคม พ.ศ. 2557 ส่วนมิวสิกวิดีโอนี้ เผยแพร่ครั้งแรกในวันที่ 8 กันยายน พ.ศ. 2557 เวลา 20.00 น ในยูทูบ
เพลง "ยูยูยู" ติดอันดับสูงสุด 3 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 9 พฤศจิกายน พ.ศ. 2557 และติดอันดับสูงสุด 12 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์
ทำอัลบั้มเดี่ยว 2556 - ปัจจุบัน > เก็บรัก (2558)

ใน พ.ศ. 2558 เขาออกเพลงเดี่ยวคือ "เก็บรัก" (เพลงในละคร คู่วุ่นลุ้นแผนรัก)
ทำอัลบั้มเดี่ยว 2556 - ปัจจุบัน > กำแพง (2559)

"กำแพง" เป็นซิงเกิลที่เขาประพันธ์เนื้อร้องและทำนอง
ชีวิตส่วนตัว

เขารู้จักไอรดา ศิริวุฒิ ดารานางแบบสาวเป็นครั้งแรกเมื่อช่วงปี 2553 ก่อนรู้จักกันมากขึ้น จนมีประกาศแต่งงานในวันที่ 26 พฤษภาคม 2555 โดยขณะนั้นทั้งคู่อายุ 24 ปี ด้านไอรดายอมรับว่าตนตั้งครรภ์ได้ 5 เดือนแล้ว
จากนั้นในวันที่ 21 กันยายน 2555 ไอรดาคลอดลูกสาว ชื่อ เมลินญาณ์ ธนสิทธิชัยภักดิ์ หรือชื่อเล่นว่า ลัลลาเบล
ก่อนที่ทั้งสองจะมีข่าวไม่ลงรอยกัน จนในปี 2557 เขาจึงยอมรับว่าเลิกกับไอรดาแล้วจริง แต่ในปี 2559 ให้สัมภาษณ์ว่า เขากับไอรดายังเป็นเพื่อนที่ดีต่อกัน และยังช่วยกันเลี้ยงลูก
การเคลื่อนไหวทางการเมือง

ในช่วงการประท้วงในประเทศไทย พ.ศ. 2563 ในช่วงเดือนสิงหาคม 2563 เขาเป็นข่าวว่าใช้วิธีสาดสีฟ้าใส่ตำรวจที่ สน. สำราญราษฎร์ ทำให้บางกลุ่มมีปฏิกิริยามองว่าเป็นการกระทำที่เกินกว่าเหตุ เขาร่วมกิจกรรมกับผู้ประท้วง และมีการนำเพลง 1 2 3 4 5 I Love You ของเขาไปร้องและเปิดในการชุมนุมหรือสถานบันเทิงเพื่อเสียดสี ประยุทธ์ จันทร์โอชา ทำให้ชีวิตได้รับผลกระทบหลายด้านรวมทั้งเรื่องงาน ทำให้เกิดกระแสรวมตัวกันบริจาคเงินเพื่อช่วยเหลือ ในเดือนพฤศจิกายน 2563 เขาเปิดเผยว่า ถูกดำเนินคดี 11 คดี
2 มีนาคม พ.ศ. 2564 ศาลอาญา ออกหมายจับแอมมี่ คดีเผาทำลายพระบรมฉายาลักษณ์ ทรัพย์สินของทางราชการ และคดี พ.ร.บ.คอมพิวเตอร์ และ ม.112 บริเวณหน้าเรือนจำกลางคลองเปรม ถนนแจ้งวัฒนะ กรุงเทพมหานคร และถูกควบคุมตัว เวลา 01.00 น. วันที่ 3 มีนาคม พ.ศ. 2564 ที่จังหวัดพระนครศรีอยุธยา ต่อมาตำรวจได้ควบคุมตัวมายังโรงพยาบาลตำรวจ กรุงเทพมหานคร
4 มีนาคม พ.ศ. 2564 ศาลอาญา ไม่อนุญาตให้ประกันตัว แอมมี่ จึงถูกควบคุมตัวที่เรือนจำธัญบุรี ก่อนจะถูกนำตัวมาฝากที่เรือนจำพิเศษกรุงเทพฯ
11 พฤษภาคม พ.ศ. 2564 เวลา 14.00 น. ศาลอาญา ได้มีคำสั่งอนุญาตปล่อยชั่วคราว หลังจากแอมมี่ได้แถลงรับเงื่อนไขต่อศาล ต่อมาเวลา 20.49 น. แอมมี่ถูกปล่อยตัวบริเวณหน้าเรือนจำพิเศษกรุงเทพฯ
วง The Bottom Blues > อัลบั้ม ถุงเท้าสีขาว ดวงดาว และความฝัน

รายชื่อเพลง
1 2 3 4 5 I Love You
So What
ดวงใจดวงตา
ความฝัน...ปราสาททราย
You Will Be
รองเท้าคู่เก่า
คนธรรมดา
ฮูวี๊ฮู
พระเอก
แค่อยากให้รู้
วง The Bottom Blues > อัลบั้ม Baby Boom

รายชื่อเพลง
Baby I Love You
ไม่รู้ตัว
ขอให้
Forever & Ever
Oh Girl
เพลงของเธอ
ปา ดี ดี๊ ดั๊บ
Puppy Love
คนบ้า
ไอรดา
ขอให้ (Alternative Version)
Oh Girl (Alien Language Version)
Baby I Love You  (Alternative Version)
คนบ้า (Alternative Version)
1 2 3 4 5 I Love You (First Demo)
ตะวันของหัวใจ (เพลงประกอบละคร ตะวันยอดรัก)
เอ่อ เอ่อ คือว่า ฉัน..รักเธอ (เพลงประกอบละคร เลดี้บ้านนา)
ชีวิตนี้ไม่มีจืด (เพลงประกอบโฆษณา จุ่มแซ่บฮัท)
ผลงานเพลงเดี่ยว

ไอรดา (2556)
ยูยูยู (2557) You You You - เอิ๊ต ภัทรวี Feat. แอมมี่ ไชยอมร (The Bottom Blues) (เพลงประกอบซีรีส์ Ugly Duckling Series รักนะเป็ดโง่)
เก็บรัก (เพลงในละคร คู่วุ่นลุ้นแผนรัก) (2558)
กำแพง (2559)
โตแล้ว (2561)
สมดั่งใจ feat. D Gerrard (2561)
เสี่ยว feat. Na Polycat (2562)
นายก feat. Jap The Richman Toy (2563)
อยู่เป็นเพื่อนกัน (BLANKET) (2567)
บทกวีพี่ชาย (My Brother) (2567)
พิเศษกรุงเทพฯ (2567)
นักสัญญา (2567)
I am Sam (2567)
ผลงานอื่น ๆ

Summer Hippie[15] อัลบั้มโปรโมตคอนเสิร์ต Summer Hippie 17 มีนาคม พ.ศ. 2554 Summer Hippie (ร้องเป็นกลุ่มร่วมกับแอน ธิติมา, กิ่ง เหมือนแพร, แนน วาทิยา, ติ๊ก Playground, ลุลา และที Jetset'er)
Chill Music on the Hill # 3 ( ชิล มิวสิค ออน เดอะ ฮิลล์ ครั้งที่ 3) วันเสาร์ที่ 12 มกราคม พ.ศ. 2555
ร้องเป็นกลุ่มร่วมกับ ตู่ ภพธร, โรส ศิรินทิพย์, เบล สุพล, เก็ทสึโนวา, วัชราวลี พลัส,  เบ็ตเทอร์ เว็ตเทอร์, ทเวนตีไฟฟ์อาเวอส์ และ โมเดิร์นด็อก ณ ไลฟ์ พาร์ค @ กรีนเนอร์รี่ รีสอร์ท เขาใหญ่ จ.นครราชสีมา จัดโดย ชิล เอฟเอ็ม 89
White Party คอนเสิร์ท 3 ภาค 3 เศร้า ร้องเป็นกลุ่มร่วมกับ อะตอม ชนกันต์และมูซู (ภาคเหนือ, ภาคใต้, ภาคอีสาน) 10 จังหวัด 8 – 23 มิถุนายน พ.ศ. 2559
แสดงมิวสิควิดีโอ บางกอก เลกาซี่ ของ ยังโอม
รางวัล

ผลงานของแอมมี่ได้เข้ารอบ Bedroom Artist of The Year ในงาน Fat Award ครั้งที่ 5
แหล่งข้อมูลอื่น

ไชยอมร แก้ววิบูลย์พันธุ์ ที่อินสตาแกรม
พระยาประจันตประเทศธานี (โง่นคำ พรหมสาขา ณ สกลนคร)

| พระยาประจันตประเทศธานี   (โง่นคำ พรหมสาขา ณ สกลนคร) |
| --- | --- |
พระยาประจันตประเทศธานี
เกิด: 19  มกราคม พ.ศ. 2382
ถึงแก่กรรม: 21 พฤษภาคม พ.ศ. 2466 (85 ปี)
ภรรยาเอก: อัญญาแม่สุวรรณ
บุตร: 18 คน
บิดามารดา: เจ้าราชวงศ์อิน (หรือ จันทร์) (บิดา) นางเทพ (มารดา)
อำมาตย์โท พระยาประจันตประเทศธานี (โง่นคำ พรหมสาขา ณ สกลนคร) ต.ช., ต.ม., ร.ป.ช., ร.ป.ฮ. หรือเจ้าคุณจัน เจ้าเมืองสกลนครองค์สุดท้าย ผู้ว่าราชการเมืองสกลนครคนแรก เดิมเป็นที่ราชวงศ์เมืองสกลนครแล้วเลื่อนเป็นที่อุปฮาด อดีตผู้ช่วยราชการและนายกองสักเลกเมืองสกลนคร เป็นผู้ได้รับพระราชทานนามสกุลพรหมสาขา ซึ่งต่อมาทายาทได้รับพระราชทาน ณ สกลนคร ต่อท้าย
ชาติกำเนิด

อำมาตย์โท พระยาประจันตประเทศธานี นามเดิมว่าท้าวโง่นคำหรือท้าวคำ (บ้างเขียนว่าโหง่นคำ) กำเนิดในตระกูลเจ้านายคณะอาญาเมืองสกลนครที่สืบเชื้อสายจากเจ้านายลาวผู้สร้างเมืองมหาไชยกองแก้ว (มหาไซ) เมืองนครพนม และเมืองละแหงคำแพงของล้านช้าง เกิดเมื่อวันอาทิตย์ เดือนยี่ ขึ้น 15 ค่ำ ปีกุน เอกศก จ.ศ. 1201 (19 มกราคม พ.ศ. 2382) หลังรัชกาลเจ้าอนุวงศ์แห่งเวียงจันทน์ราว 11 ปี ตรงกับรัชกาลที่ 3 เป็นบุตรของราชวงศ์ (อิน) เจ้านายคณะอาญาเมืองสกลนครกับยานางเทพ ปู่นามว่าอุปฮาดพระนาคี (กิ่งหรือกิ่งหงษา) เจ้านายคณะอาญาเมืองมหาไชยกองแก้ว ทวดเป็นเจ้าเมืองนครพนมนามว่าพระบรมราชากิตติศัพท์เทพฤๅยศทศบุรีศรีโคตรบูรหลวงหรือพระบุรมราชา (พรหมา ต้นตระกูล พรหมประกาย ณ นครพนม ฯลฯ) โฮงเดิมของท้าวโง่นคำตั้งอยู่ตำบลธาตุเชิงชุมใกล้วัดแจ้งแสงอรุณในตัวเมืองสกลนคร ครั้งวัยเยาว์ได้เข้าศึกษาอักขระสมัยตามประเพณีพอรู้หนังสือลาวและไทย มีสติปัญญาฉลาดหลักแหลมแต่กำเนิด
พี่น้อง

พระยาประจันตประเทศธานี (โง่นคำ) มีพี่น้องรวม ๒๑ คน คือ อำมาตย์โท พระยาประจันตประเทศธานี (โง่นคำ), พระบุรีบริรักษ์ (ขี่หรือคลี่), รองอำมาตย์เอก พระอนุบาลสกลเขตร์ (เมฆ), ท้าวสงกา, ท้าวตูบ, ท้าวเฮ้า (เรา), ท้าวเมา (เสา), ท้าวคำจัน (คำจันทร์), ท้าวชาย (ซาย), นางอุ่น, นางบัวระพัน, นางหมี, นางภู, นางหมู, นางเขียด, นางแก้ว, นางป้อง (ปอง), นางสุพา (สุภา), นางเฟือง, นางเหลือง, นางจันทร์แดง
ขึ้นเป็นเจ้าเมือง

พ.ศ. ๒๔๐๐ เมื่ออายุ ๑๙ ปีได้ทำราชการรับตราตั้งเป็นที่ท้าวสุริยภักดีนายกองกรมการเมืองสกลนคร ต่อมา พ.ศ. ๒๔๑๕ รับพระราชทานสัญญาบัตรเป็นที่พระศรีสกุลวงศ์ผู้ช่วยราชการเมืองสกลนคร พ.ศ. ๒๔๒๐ รับพระราชทานสัญญาบัตรเป็นที่พระยาประจันตประเทศธานี ศรีสกลานุรักษ์ อรรคเดโชชัยอภัยพิริยากรมพาหุ เจ้าเมืองสกลนคร (องค์สุดท้าย) เนื่องจากหัวเมืองสกลนครเป็นเมืองเอกเจ้าเมืองจึงมีบรรดาศักดิ์เป็นพระยา หลังปฏิรูปการปกครองเป็นมณฑลเทศาภิบาลเมื่อ พ.ศ. ๒๔๔๔ จึงดำรงตำแหน่งผู้ว่าราชการเมืองสกลนครคนแรก ราชทินนามประจันตประเทศธานีแปลว่าผู้เป็นใหญ่แห่งเมืองชายแดน โดยใช้เป็นนามยศประจำเจ้าเมืองสกลนครมาแต่ครั้งเจ้านายวงศ์เมืองกาฬสินธุ์เข้ามาปกครองสกลนครก่อนเจ้านายวงศ์เมืองมหาชัยกองแก้ว พ.ศ. ๒๔๕๖ ได้รับพระราชทานยศเป็นอำมาตย์โท ส่วนเครื่องราชอิสริยาภรณ์นั้นได้รับพระราชทานมาโดยลำดับและชั้นสูงสุดคือช้างเผือกชั้นที่ ๓ ตริตาภรณ์ และมงกุฎชั้นที่ ๓ ตริตาภรณ์ พร้อมเหรียญปราบฮ่อและเหรียญที่ระลึกในงานพระราชพิธีต่าง ๆ ตามบรรดาศักดิ์หลายประการ นอกจากการบริหารการเมืองการปกครองและพัฒนาเมืองสกลนครให้เจริญรุ่งเรืองยังปฏิบัติราชการพิเศษหลายครั้ง เช่น ไปราชการคุมทัพปราบฮ่อที่นครเวียงจันทน์ เชียงขวาง และทุ่งไหหิน จัดหากองกำลังทหารและเสบียงในกรณีพิพาทอินโดจีนฝรั่งเศสเมื่อ ร.ศ.๑๑๒ ตัดเส้นทางวางสายโทรเลขระหว่างเมืองสกลนครและอุดรธานี  ส่งเสบียงและกำลังพลไปหัวเมืองใกล้เคียงเมื่อราชการต้องการ เป็นต้น หลังจัดการหัวเมืองเป็นระบบมณฑลเทศาภิบาลแล้วพระยาประจันตประเทศธานี (โง่นคำ) ได้รับราชการในตำแหน่งผู้ว่าราชการเมืองตลอดจนชราภาพ สยามจึงโปรดฯ ให้เป็นที่ปรึกษาราชการเมืองเนื่องจากคุ้นเคยราชการเมืองสกลนครมามากไม่มีผู้ใดเหมือน ในท้องที่เมืองนี้ไม่ว่าเสนาบดีเจ้ากระทรวง ข้าหลวงต่างพระองค์ สมุหเทศาภิบาล เมื่อใคร่รู้เรื่องราวกิจการที่เคยมีมาต้องเดินทางมาปรึกษาอยู่เป็นนิตย์
การพระศาสนา

พระยาประจันตประเทศธานี (โง่นคำ) เป็นผู้เลื่อมใสในพระพุทธศาสนาอย่างยิ่งและได้สร้างวัดไว้หลายวัด อาทิ วัดแจ้งแสงอรุณ (พระอารามหลวง) วัดศรีชมพู วัดศรีโพนเมือง วัดศรีสุมังคล์ วัดยอดแก้ว (ปัจจุบันคือโรงเรียนเทศบาล ๑) วัดดงมะไฟ เป็นต้น